1. melléklet a 4/2021.(III.10.) önkormányzati rendelethez

**Mezőkeresztesi Harmatcsepp Óvoda és Bölcsőde**

**MEGÁLLAPODÁSTERVEZET**

**bölcsődei ellátás igénybevételéhez**

mely létrejött egyrészről: Mezőkeresztes Város Önkormányzat fenntartásában működő Mezőkeresztesi Harmatcsepp Óvoda és Bölcsőde, mint ellátást nyújtó (továbbiakban: Ellátó) másrészről

Az ellátást igénybe vevő törvényes képviselője:

Neve:

Születési neve:

Születési helye, ideje:

Anyja neve:

Lakcíme:

Szem.ig.száma:

között az alulírott helyen és napon az alábbi feltételekkel:

A bölcsődei ellátást igénybe vevő:

Neve:

Születési helye, ideje:

Anyja neve:

Lakcíme:

TÁJ száma:

A felek megállapítják, hogy az ellátást igénybe vevő törvényes képviselője kérelmet nyújtott be a bölcsődei ellátás igénybevétele iránt, amely alapján az Ellátó az ellátást igénybe vevő részére az intézményben férőhelyet biztosít.

**I.**

A bölcsődei ellátás időtartama

1. Az Ellátó a bölcsődei ellátást év hó napjától

kezdődően,

* határozatlan időtartamra: a jogosultsági feltételek megszűnéséig,
* határozott időre: ………………………………-ig biztosítja.

II.

A bölcsődei ellátás tartalma, módja

1. A Mezőkeresztesi Harmatcsepp Óvoda és Bölcsőde 3441 Mezőkeresztes, Dózsa Gy. u. 58. szám alatt a személyes gondoskodást nyújtó gyermekjóléti alapellátások keretében bölcsődét üzemeltet. Az intézmény a Borsod-Abaúj-Zemplén Megyei Kormányhivatal illetékes Osztálya által kiadott működési engedéllyel rendelkezik.
2. Az intézmény a vonatkozó jogszabályi előírásoknak megfelelő ellátást nyújtja.
3. A bölcsődei ellátás keretében az intézmény biztosítja a gyermek számára:

* A szakszerű gondozást, nevelést, testi-lelki szükségletek kielégítését, a gyermek fejlődését és a szocializáció segítését.
* A napi négyszeri étkezést.
* A fejlődéshez szükséges egészséges és biztonságos környezetet.
* Az egészségvédelmet, egészségnevelést, kultúr-higiénés szokások kialakulásának segítését.
* Az állandóságot (saját gondozónő rendszer), egyéni bánásmódot.
* A megfelelő időt a szabadban való tartózkodáshoz.
* A személyes higiéné feltételeinek biztosítását.
* A korcsoportnak megfelelő játékeszközöket.
* Óvodai életre való felkészítést.

1. A bölcsőde a szülő számára biztosítja:

* Házirend megismerését.
* Adaptációhoz szükséges időt, feltételeket.
* Tájékoztatást a gyermekével napközben történt eseményekről.
* A gyermekcsoport életének, napirendjének a megismerését.
* Tanácsadást, tájékoztatást.
* A vonatkozó bölcsődei dokumentációk megismerését.
* Véleménynyilvánítást, javaslattételt.

**III.**

Térítési díj megállapítására, megfizetésére vonatkozó szabályok

1. Mezőkeresztes Város Önkormányzat Képviselő-testülete a gyermek gondozása, nevelése, nappali felügyelete és a vele történő foglalkozás díját …. Ft/nap összegben állapította meg. A bölcsődei ellátás keretében nyújtott térítési díjat kell fizetni, melyet a fenntartó, Mezőkeresztes Város Önkormányzat Képviselő-testülete külön rendeletben állapítja meg.
2. A fizetendő térítési díj összegéről az intézményvezető a megállapodás megkötésekor írásban tájékoztatja az ellátást igénybe vevő törvényes képviselőjét. A tájékoztatás tartalmazza a térítési díj megállapítására vonatkozó hatályos szabályokat is.
3. A térítési díj megfizetésére a szülői felügyeleti joggal rendelkező szülő vagy más törvényes képviselő köteles, a jogviszony megkezdésének első napjától.
4. A térítési díj havonként a tárgyhónap 10. napját követő hétfőn kell befizetni készpénzben, az intézmény irodájában.
5. Étkezési kedvezmény az arra való jogosultság igazolása esetén, a hatályos jogszabályi rendelkezések alapján vehető igénybe. A kedvezményekről az intézményvezető tájékoztatja a szülőket a beiratkozás során. A kedvezmények jóváírására az igazolás leadásának napjától van lehetőség.

**IV.**

Az ellátás megszüntetésének módjai

1. Az ellátás megszűnik:

a.) határozott idejű elhelyezés esetén a megjelölt időtartam - illetve a meghosszabbított   
 időtartam - leteltével,

b.) jogosultsági feltételek megszűnésével.

2. Az ellátás megszüntetését a jogosult gyermek törvényes képviselője kezdeményezheti,   
 mely alapján az intézményvezető az ellátást megszünteti.

3. Az intézményvezető az ellátást megszünteti:

a.) a házirend többszöri súlyos megsértése esetén,

b.) ha az ellátás feltételei, okai már nem állnak fenn,

c) ha a bölcsőde orvosának szakvéleménye szerint a gyermek egészségi állapota miatt   
 bölcsődében nem gondozható, illetőleg magatartászavara veszélyezteti a többi gyermek   
 fejlődését,

d.) ha a gyermek a 3. életévét betöltötte és a bölcsődei gondozási-nevelési év végéhez   
 ért,

e.) ha a szülői felügyeleti jogot gyakorló szülő vagy törvényes képviselő a gyermek 4   
 héten túli távollétét orvosi igazolással nem tudja igazolni, vagy ő maga korábban nem   
 jelezte írásban a szüneteltetést.

4. Az ellátás megszüntetéséről az Intézményvezető írásban értesíti az ellátást igénybe vevőt,   
 illetve annak törvényes képviselőjét.

5. Egyet nem értés esetén az ellátást igénybe vevő törvényes képviselője az értesítés   
 kézhezvételétől számított nyolc napon belül a Szociális és Egészségügyi Bizottsághoz   
 fordulhat. A jogerős döntésig az ellátást biztosítani kell.

6. Az ellátás megszűnésekor a felek elszámolnak egymással, amely kiterjed:

* a térítési díj rendezésére,
* az intézmény tárgyi eszközeiben okozott szándékos károkra.

V.

Záró rendelkezések

1. A felek tudomásul veszik, hogy a megállapodás a tartalmát érintő jogszabályi, illetve   
 a fenntartó rendeletében történő változás esetén módosításra kerül.

2. A felek kijelentik, hogy vitás kérdéseiket elsődlegesen közös megegyezéssel kívánják   
rendezni.

3. Az ellátást igénybe vevő törvényes képviselője a vitatott intézkedésekkel szemben a   
fenntartóhoz fordulhat.

4. Az ellátást igénybe vevő törvényes képviselője kijelenti, hogy a gyermekek   
 védelméről és a gyámügyi igazgatásról szóló 1997. évi XXXI. törvény 33. § (2)   
 bekezdésében meghatározott tájékoztatást megkapta.

5. Az ellátást igénybe vevő törvényes képviselője kijelenti, hogy a házirendet betartja,   
 valamint együttműködik az ellátásban közreműködő személyekkel.

6. Az ellátást igénybe vevő törvényes képviselője kijelenti, hogy a megállapodásban   
foglaltakat megismerte, megértette és aláírásával egyidejűleg egy példányát átvette.

Mezőkeresztes, ……. év.............................hó…………nap

…………………………………... …………………………………..

Ellátást igénybe vevő Ellátó

törvényes képviselője

Jelen megállapodás két eredeti példányban készült